Karas, Daniel, poslanec NR SR (2024-09-26):
Ďakujem pekne, pán predsedajúci, za slovo. Vážené poslankyne, vážení poslanci, veľa sa tu hovorí o konsolidácii za posledné týždne. Je tu veľa vzruchov a máme tu však aj veľa kritikov, ktorí hlavne kritizujú túto konsolidáciu. Hlavne pochádzajú, akoby som tak pravdu mal povedať, si musíme naliať červeného vína, že pochádzajú zo strany opozície, ktorá, nevravím, že celá opozícia, ktorí sú tu, lebo sú tu aj noví poslanci a nové strany, sú hlavne zodpovední za túto konsolidáciu, ktorú nám dneska spôsobili, a my ju musíme naprávať po nich. Robia sa tu svätí a vlastne súčasná vláda alebo, alebo predchádzajúca vláda nechce zobrať na seba tú zodpovednosť a povedať si, áno, môžeme za túto silnú konsolidáciu, ktorú teraz robíme, aj my. Neviem potom, kto tu zadlžil, keď už sa tu robia tak svätí, atómovo Slovensko za tri roky tak, že sa to nepodarilo ani jednej vláde za, počas celej kariéry alebo počas celej histórie Slovenskej republiky. Takzvaných 24 mld. za tri roky vrástol dlh Slovenskej republiky počas tejto vlády Igora Matoviča, Hegera, Sulíka, Ódora v rokoch 2020 a 2023. Páni, ste absolútni rekordéri. Neviem, čo k tomu dodať, verím, že aj ľudia to tak chápu a to vysvedčenie na konci volebného obdobia v rámci konsolidácie vám vystavia. Musím však dodať, že dneska konsolidujeme vo výške zhruba 2,7 mld. nie kvôli tomu, že chceme, ale proste musíme, lebo sme boli na druhej strane aj z toho donútení a boli sme z toho donútení, že v rokoch 2020 – 2023 sa rozvrátili tak verejné financie, že nám to proste prischlo a musíme poupratovať po predchádzajúcej vláde, doslova poupratovať ten bordel, ktorý spravili vo verejných financiách. Padli tu aj také slová, že ideme zobrať ľuďom peniaze z ich peňaženiek. Čo na to povedať? Neviem, či my chceme brať ľuďom peniaze z ich peňaženiek, ani by sme ich nebrali, skôr by som povedal, že zodpovedné, zodpovednosť by mala viesť predchádzajúca vláda a to len za to, že nehospodárne nakladala s verejnými financiami a prischlo nám, aby sme konsolidovali. Takže sú veľkou spoluúčasťou, až by som povedal stopercentnou, že nie my, ale predchádzajúca vláda im teraz v rámci konsolidačného balíka vyťahuje peniaze z peňaženiek. Zbytočné šafárenie, rozhadzovanie verejných financií v podaní predchádzajúcej vlády vo výške 3,7 mld. Podotýkam 3,7 mld. Takéto, by som povedal, atómové bomby, ktoré tu vybuchovali počas ich vlády v rokoch 2020 – 2023, dostali Slovensko vo verejných financiách na posledné miesto v Európskej únii. To netvrdí ani strana SMER, ani strana HLAS, netvrdí to ani strana SNS, to tvrdí dneska Európska únia a tvrdila to v rokoch 2024. Poďme si preto troška pripomenúť nakladanie toho balíka rozvrátených financií, ktoré nám tu predchádzajúca vláda, a bolo to veľakrát, zanechala, bolo to veľakrát spomenuté, ale musím to spomenúť. Ideme na to, v rýchlosti. Celoplošné testovanie, lotéria, očkovacích bonus 780 mil., exspirované vakcíny 100 mil., nedodané vakcíny 30 mil., testovacie MOM-ky 110 mil., legislatívna smršť Národnej rady, Národnej rade Slovenskej republiky za posledný rok 1,6 mld., zrušený bankový odvod 390 mil. a plus ďalšie pandemické pomoci 10, 15, mil. a neviem čo, Expo v Dubaji 630-tisíc. Celkovo 3,7 mld. euro zhruba tento balíček, ktorý bol nehospodárny a takpovediac nerozumný a nerozumne sa s ním nakladalo v rámci slovenských občanov a ich verejných financií. Keď si to zoberieme, že minuli ste nehospodárne 3,7 mld. euro a dneska konsolidujeme za 2,7 mld. euro, tak kebyže ich neminiete, tak dneska sme tých 2,7 mld. nemuseli vôbec konsolidovať a ešte by Slovákom zostala jedna miliarda. Je to smutné takpovediac. Preto dneska musíme po vás upratať, narobiť poriadok vo verejných financiách, myslím si, že sme na dobrej ceste. Budeme takisto konsolidovať aj budúci rok a aj posledný rok tohto volebného obdobia. Povedzme si to na rovinu, že konsolidovať musíme a ak by bola pri vláde aj opozícia, tak by taktiež musela konsolidovať a myslím si, že aj v takomto rozsahu alebo možnože ešte aj vo väčšom. Ďalšia vec, ktorú by som povedal, že na túto konsolidáciu sa určite poskladáme všetci. Nebudú to len pracujúci ľudia, ale poskladajú sa na ňu aj právnické osoby, poskladajú sa o ňu firmy, poskladajú sa o ňu bankári, poskladajú sa aj telekomunikačné spoločnosti a plus ďalšie a ďalšie. To je zhruba v skratke, čo by som chcel k tomu dodať. Akože moji kolegovia takisto budú vystupovať. Ak by som ešte mohol spomenúť, boli tu spomenuté dakedy, neviem teraz, nie v tomto, v tejto diskusii, ale v predchádzajúcich diskusiách, že špajza bola prázdna. Tak my v roku 2019 sme odovzdávali nasledujúcej vláde, vláde Igora Matoviča, Hegera, Sulíka a potom neskôr pána Ódora špajzu životaschopnú, tak, aby Slovensko z nej mohlo žiť. V rokoch 2024 sme dostali špajzu, ktorá vlastne zmizla. Čiže sme ju nedostali. A dokonca zmizol aj ten dom s tou špajzou. Ďakujem.